NA 1.1 (in scholis legendum)

[ Capituli 1.1 textus integer apicibus instructus hic invenitur.]

Aliae editiones:


 * Loeb apud PHI
 * Loeb Latine et Anglice apud Perseum
 * Valpy variorum vol. I
 * Valpy variorum vol. III

Capitulum 1.1 apud anchor.fm more Polonico recitatum praebetur.

[De capituli summa sive lemmate vide [https://archive.org/details/delphinclassics55valp/page/1051/mode/1up comm. Valpy].]

Quālī prōportiōne quibusque collēctiōnibus

Plutarchus ratiōcinātum esse Pȳthagoram philosophum dīxerit

dē comprehendenda corporis prōcēritāte

quā fuit Herculēs, cum vītam inter hominēs vīveret.

[1] Plutarchus

in librō

quem

dē Herculis quam diū inter hominēs fuit animī corporisque ingeniō atque virtūtibus

cōnscrīpsit,

scītē subtīliterque ratiōcinātum Pȳthagoram philosophum dīcit

in reperienda modulandaque statūs longitūdinisque ēius praestantia.

[2] Nam cum ferē cōnstāret,

curriculum stadiī quod est Pīsīs apud Iovem Olympium

Herculem pedibus suīs mētātum

idque fēcisse longum pedēs sēscentōs,

cētera quoque stadia in terrā Graeciā ab aliīs posteā īnstitūta

pedum quidem esse numerō sēscentum,

sed tamen esse aliquantulum breviōra,

facile intellēxit,

modum spatiumque plantae Herculis,

ratiōne prōportiōnis habitā,

tantō fuisse quam aliōrum prōcērius,

quantō Olympicum stadium longius esset quam cētera.

[3] Comprehēnsa autem mēnsūra Herculānī pedis,

quanta longinquitās corporis eī mēnsūrae convenīret

secundum nātūrālem membrōrum omnium inter sē competentiam modificātus est

atque ita id collēgit,

quod erat cōnsequēns,

tantō fuisse Herculem corpore excelsiōrem quam aliōs,

quantō Olympicum stadium cēterīs parī numerō factīs anteīret.

Bibliography:


 * Ochman 2009 (symbola Polonice conscripta)


 * Oikonomopoulou 2019
 * "Perhaps emblematically, Plutarch features in the Attic nights’ very first chapter (NA 1.1), which recounts an anecdote drawn from the Life of Heracles: according to the anecdote, the philosopher Pythagoras was able, through a complex process of reasoning and extrapolation, to calculate Heracles’ height from the length of the stadium at Pisa. As trivial as its content may superficially look, the anecdote exalts curiosity of mind and love of knowledge, with the mention of Pythagoras’ and Plutarch’s names associating both attributes with philosophy. In this way, Gellius illustrates for his readers the valuable contribution enquiry can make to one's life, and urges them to adopt the mindset of the philosopher who seeks to gain useful knowledge from all facets of the world" (p. 38-39).
 * Holford-Strevens 2004, p. 36, n. 50:
 * "Rather than a lightweight subject inviting us to dip into the work, not read it though [...], I see an engaging chapter that shall entice us into reading on".